A zaguers de lo sieglo V la Peninsula Italiana heba caito en poder de los mercenarios chermans y Odoacro deposó a lo zaguer emperador d'Occident Romulo Augustulo. LL'Imperio Román d'Orient encara manteneba prou bien la suya integridat territorial y las estructuras de poder romanas, y en l'anyo 493 l'emperador Zenón ninvió a Italia un exercito formau en part por ostrogodos y mandau Teodorico lo Gran pa que restaurás l'orden román. Teodorico lo Gran creyó a zaguers de lo sieglo V lo Reino Ostrogodo d'Italia, que duró dica l'anyo 553 con la reconquiesta bizantina dimpués de la guerra gotica. En lo Reino Ostrogodo d'Italia se respectó las instucions romanas pero los ostrogodos monopolizaban los puestos militars de responsabilidat.